A Bizottság 1999/14/EK irányelve

(1999. március 16.)

a gépjárművek és pótkocsijaik hátsó ködlámpáira vonatkozó tagállami jogszabályok közelítéséről szóló, 1977. június 28-i 77/538/EGK tanácsi irányelvnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az Európai Parlament és a Tanács 98/91/EK irányelve [1] és különösen annak 13. cikke (2) bekezdése által módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2],

tekintettel a legutóbb Ausztria, Finnország és Svédország Csatlakozási Okmánya és különösen annak 10. cikke által módosított, a gépjárművek és pótkocsijaik hátsó ködlámpáira vonatkozó tagállami jogszabályok közelítéséről szóló, 1977. június 28-i 77/538/EGK tanácsi irányelvre [3],

(1) mivel a 77/538/EGK irányelv az EK-típusjóváhagyási eljárás egyik külön irányelve, amelyet a 70/156/EGK irányelv hozott létre; mivel, következésképpen, a 70/156/EGK irányelvben a járműrendszerekkel, alkatrészekkel és önálló szerelési egységekkel kapcsolatosan megállapított rendelkezések a 77/538/EGK irányelvre vonatkoznak;

(2) mivel különösen a 70/156/EGK irányelv 3. cikkének (4) bekezdése és 4. cikkének (3) bekezdése előírja, hogy minden egyes külön irányelvhez a 70/156/EGK irányelv VI. melléklete alapján egy adatközlő lapot, továbbá egy típusbizonyítványt kell csatolni annak érdekében, hogy a típusjóváhagyás számítógépesíthető legyen; mivel a 77/538/EGK irányelvben előírt típusbizonyítványt ennek megfelelően kell kiegészíteni;

(3) mivel az eljárásokat egyszerűsíteni kell annak érdekében, hogy fenntartható legyen a 70/156/EGK irányelv 9. cikkének (2) bekezdése által előirányzott egyenértékűség az egyes különálló irányelvek és az Egyesült Nemzetek Európai Gazdasági Bizottsága (ENSZ-EGB) megfelelő rendeletei között, amikor azon rendeleteket módosítják; mivel, első lépésként, a 77/538/EGK irányelv műszaki követelményeit kereszthivatkozás útján az ENSZ-EGB 38. rendeletével kell helyettesíteni;

(4) mivel szükséges azt biztosítani, hogy teljesüljenek a legutóbb a 97/28/EK [4] bizottsági irányelvvel módosított 76/756/EGK [5] tanácsi irányelv, és a legutóbb az 1999/17/EK [6] bizottsági irányelvvel módosított 76/761/EGK [7] tanácsi irányelv követelményei;

(5) mivel az ezen irányelvben megállapított intézkedések megfelelnek a 70/156/EGK irányelv által létrehozott, az irányelveknek a műszaki fejlődéshez történő hozzáigazításával foglalkozó bizottság véleményének,

ELFOGADTA EZT AZ IRÁNYELVET:

1. cikk

A 77/538/EGK irányelv a következőképpen módosul:

1. Az 1. cikkben az (1) bekezdés helyébe a következő rendelkezés lép:

"(1) Minden tagállam a ködlámpa bármely olyan típusára megadja az EK-alkatrész-típusjóváhagyást, amely teljesíti a vonatkozó mellékletekben megállapított szerkezeti és vizsgálati követelményeket."

2. A 2. cikkben az (1) bekezdés helyébe a következő rendelkezés lép:

"A tagállamok egy hátsó ködlámpa bármely típusához, amelyet az 1. cikk szerint hagynak jóvá, megadják a gyártónak az I. melléklet 3. függeléke szerinti mintának megfelelő EK-alkatrész-típusjóváhagyási jelet."

3. A 4. cikk helyébe a következő rendelkezés lép:

"4. cikk

Az egyes tagállamok hatáskörrel rendelkező hatóságai tájékoztatják egymást a 70/156/EGK irányelv 4. cikkének (6) bekezdésében előírt eljárások segítségével minden egyes típusjóváhagyásról, amelyet ezen irányelvnek megfelelően megadtak, megtagadtak vagy visszavontak."

4. A 9. cikk helyébe a következő rendelkezés lép:

"9. cikk

Ezen irányelvnek alkalmazásában "jármű": a sínhez kötött járművek, mező- vagy erdőgazdasági munkagépek, valamint minden mozgó munkagép kivételével a közúti forgalomban való részvételre szánt, felépítménnyel rendelkező vagy felépítmény nélküli bármely gépjármű és pótkocsija, amelynek legalább négy kereke van, és legnagyobb tervezési sebessége több, mint 25 km/h."

5. A mellékletek helyébe az ezen irányelv mellékletében foglalt szöveg lép.

2. cikk

(1) 1999. október 1-jétől, vagy amennyiben a 3. cikkben említett szövegek kihirdetése 1999. április 1-jét követően késik, az e szövegek tényleges kihirdetését követő 6 hónap elteltével a hátsó ködlámpákkal kapcsolatban a tagállamok:

- egy járműtípus vagy egy hátsóködlámpa-típus tekintetében nem tagadhatják meg az EK-típusjóváhagyás vagy nemzeti típusjóváhagyás megadását, vagy

- nem tilthatják meg járművek nyilvántartásba vételét, értékesítését vagy forgalomba helyezését, valamint hátsó ködlámpák eladását vagy forgalomba helyezését,

feltéve hogy a hátsó ködlámpák megfelelnek az ezen irányelvvel módosított 77/538/EGK irányelv követelményeinek, és hogy, ami a járműveket illeti, ezeket a 76/756/EGK irányelvben megállapított követelmények szerint szerelik fel.

(2) 2000. április 1-jétől a tagállamok:

- nem adnak már ki EK-típusjóváhagyást, és

- megtagadhatják a nemzeti típusjóváhagyás megadását

bármely járműtípusra hátsó ködlámpákkal kapcsolatos indokokkal, továbbá bármely hátsó ködlámpatípusra, amennyiben az ezen irányelvvel módosított 77/538/EGK irányelv követelményei nem teljesülnek.

(3) 2001. április 1-jétől az ezen irányelvvel módosított 77/538/EGK irányelv követelményeit, amelyek a hátsó ködlámpákra, mint alkatrészekre vonatkoznak, a 70/156/EGK irányelv 7. cikkének (2) bekezdése céljaira kell alkalmazni.

(4) A (2) és (3) bekezdés ellenére, a tartalék alkatrészek céljaira a tagállamok továbbra is megadják a hátsó ködlámpák EK-típusjóváhagyását, és engedélyezik azok értékesítését és forgalomba helyezését a 77/538/EGK irányelv korábbi változatai szerint, feltéve hogy az ilyen hátsó ködlámpák:

- már használatban levő járművekbe történő szerelésre szántak, és

- megfelelnek a járművek első nyilvántartásba vételekor hatályos irányelv követelményeinek.

3. cikk

A II. melléklet 1. pontjában említett 38. ENSZ-EGB rendelet bekezdéseit és mellékleteit 1999. április 1. előtt kell kihirdetni az Európai Közösségek Hivatalos Lapjában.

4. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1999. október 1. előtt megfeleljenek; azonban, amennyiben a 3. cikkben említett szövegek kihirdetése 1999. április 1-jét követően késik, a tagállamok ezt a kötelezettséget az e szövegek tényleges kihirdetésének időpontját követő 6 hónap után teljesítik. Erről haladéktalanul tájékoztatják a Bizottságot.

A tagállamok ezeket az intézkedéseket 1999. október 1-jétől alkalmazzák, vagy ha a 3. cikkben említett szövegek kihirdetése 1999. április 1-jét meghaladóan késik, az e szövegek tényleges kihirdetésének napját követő 6 hónap múltán kerül sor ezek alkalmazására.

Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

5. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 1999. március 16-án.

a Bizottság részéről

Martin Bangemann

a Bizottság tagja

[1] HL L 11., 1999.1.16., 25. o.

[2] HL L 42., 1970.2.23., 1. o.

[3] HL L 220., 1977.8.29., 60. o.

[4] HL L 171., 1997.6.30., 1. o.

[5] HL L 262., 1976.9.27., 1. o.

[6] HL L 97., 1999.4.12., 45. o.

[7] HL L 262., 1976.9.27., 96. o.

--------------------------------------------------

MELLÉKLET

"

MELLÉKLETEK JEGYZÉKE

I. MELLÉKLET: | A típusjóváhagyásra vonatkozó közigazgatási rendelkezések |

1. függelék: | Adatközlő lap |

2. függelék: | Típusbizonyítvány |

3. függelék: | Az EK-alkatrész-típusjóváhagyási jel mintái |

II. MELLÉKLET: | Műszaki követelmények |

I. MELLÉKLET

A TÍPUSJÓVÁHAGYÁSRA VONATKOZÓ KÖZIGAZGATÁSI RENDELKEZÉSEK

1. AZ EK-ALKATRÉSZTÍPUS-JÓVÁHAGYÁS IRÁNTI KÉRELEM

1.1. A 70/156/EGK irányelv 3. cikkének (4) bekezdése szerint egy hátsó ködlámpatípus tekintetében az EK-alkatrész-típusjóváhagyás iránti kérelmet a gyártó nyújtja be.

1.2. Az adatközlő lap mintája az 1. függelékben található.

1.3. A típusjóváhagyási vizsgálatok lefolytatásáért felelős műszaki szolgálatnak a következőket kell benyújtani:

1.3.1. Két mintát, az ajánlott lámpával vagy lámpákkal felszerelve; amennyiben a berendezések nem azonosak, hanem szimmetrikusak, és alkalmasak arra, hogy egyet a jármű bal oldalára és egyet annak jobb oldalára szereljenek, a két átadott minta azonos lehet, és alkalmas lehet arra, hogy csak a jármű jobb oldalára vagy csak bal oldalára szereljék fel azokat.

2. JELÖLÉSEK

2.1. Az EK-alkatrész-típusjóváhagyásra benyújtott berendezéseken a következőket kell elhelyezni:

2.1.1. a gyártó kereskedelmi megnevezése vagy védjegye;

2.1.2. cserélhető fényforrásokkal rendelkező lámpák esetében: az előírt izzólámpa típusa/típusai;

2.1.3. nem cserélhető fényforrásokkal rendelkező lámpák esetében: a névleges feszültség és wattérték.

2.2. E jelöléseknek világosan olvashatóknak és kitörölhetetleneknek kell lenniük, és a berendezés világító felületén vagy világító felületeinek egyikén kell azokat elhelyezni. Kívülről láthatónak kell lenniük, amikor a készüléket rögzítik a járműre.

2.3. Minden egyes készüléken elegendő helynek kell lennie az alkatrész-típusjóváhagyási jel számára. Ezt a helyet az 1. függelékben említett rajzokon jelölik meg.

3. AZ EK-ALKATRÉSZTÍPUS-JÓVÁHAGYÁS MEGADÁSA

3.1. A vonatkozó követelmények teljesülése esetén a 70/156/EGK irányelv 4. cikkének (3) bekezdése szerinti, és amennyiben alkalmazandó, 4. cikkének (4) bekezdése szerinti EK-típusjóváhagyást megadják.

3.2. Az EK-típusbizonyítvány mintája a 2. függelékben található.

3.3. A 70/156/EGK irányelv VII. melléklete szerinti jóváhagyási számot kell hozzárendelni a jóváhagyott hátsó ködlámpa minden egyes típusához. Ugyanaz a tagállam nem rendelheti ugyanazt a számot egy más típusú hátsó ködlámpához.

3.4. Amikor EK-alkatrész-típusjóváhagyást kérnek egy hátsó ködlámpát és más lámpákat magában foglaló világító és fényjelző berendezés típusára, egyetlen EK-alkatrész-típusjóváhagyási szám állapítható meg, azzal a feltétellel, hogy a hátsó ködlámpa megfelel ezen irányelv követelményeinek, és hogy azon lámpák mindegyike, amelyek annak a világító és fényjelző berendezés részét alkotják, amelyre vonatkozóan az EK-alkatrész-típusjóváhagyást kérik, megfelel a rá vonatkozó különálló irányelvnek.

4. AZ EK-ALKATRÉSZ-TÍPUSJÓVÁHAGYÁSI JEL

4.1. A 2.1. pontban említett jelöléseken túlmenően az ennek az irányelvnek megfelelően jóváhagyott típusnak megfelelő minden hátsó ködlámpán egy EK-alkatrész-típusjóváhagyási jelet helyeznek el.

4.2. Ez a jel a következőkből áll:

4.2.1. az "e" betűt körülvevő négyzet, amely után a típusjóváhagyást kiadó tagállam megkülönböztető száma vagy betűje található:

1 Németország

2 Franciaország

3 Olaszország

4 Hollandia

5 Svédország

6 Belgium

9 Spanyolország

11 Egyesült Királyság

12 Ausztria

13 Luxemburg

17 Finnország

18 Dánia

21 Portugália

23 Görögország

IRL Írorzág;

4.2.2. a négyzet közelében a 70/156/EGK irányelv VII. mellékletében említett típusjóváhagyási szám 4. szakaszában szereplő "alap-jóváhagyási szám" helyezkedik el, azt megelőzően pedig az EGK-típusjóváhagyás megadásának napján a hatályban lévő 77/538/EGK irányelv legutóbbi jelentős műszaki módosításához rendelt sorszámot jelölő két számjegy található. Ezen irányelvben ez a sorszám 00;

4.2.3. egy kiegészítő szimbólum, amely az "F" betűből áll.

4.3. Az EK-alkatrész-típusjóváhagyási jelet a lámpa lencséjéhez vagy egyik lencséjéhez kell rögzíteni kitörölhetetlen és világosan olvasható módon, akkor is, ha a lámpák a járműre vannak felszerelve.

4.4. Az EK-alkatrész-típusjóváhagyási jel példái a 3. függelék 1. ábráján láthatók.

4.5. Ha csak egy alkatrész-típusjóváhagyási számot adnak ki a fenti 3.4. pontnak megfelelően egy hátsó ködlámpából és egyéb lámpákból álló világító és fényjelző berendezéstípusra, akkor egyetlen EK-alkatrész-típusjóváhagyási jelet lehet elhelyezni, amely a következőkből áll:

4.5.1 az "e" betűt körülfogó négyzet, amelyet a típusjóváhagyást kiadó tagállam megkülönböztető száma vagy betűi követnek (lásd a 4.2.1. pontot);

4.5.2. az alap-jóváhagyási szám (lásd a 4.2.2. pont első félmondatát);

4.5.3. amennyiben szükséges, az előírt nyíl, amennyiben a lámpaberendezésre egészében vonatkozik.

4.6. Ezt a jelet a csoportos, egybeépített vagy többcélú lámpákon bárhol el lehet helyezni, feltéve hogy:

4.6.1. látható a lámpák felszerelése után;

4.6.2. a csoportos, egybeépített vagy többcélú lámpák egyetlen fénykibocsátó eleme sem távolítható el úgy, hogy egyidejűleg ne távolítanák el a jóváhagyási jelet.

4.7. A különálló irányelveknek megfelelő minden egyes lámpára vonatkozó azonosító jelzés, amely szerint az EK-alkatrész-típusjóváhagyást megadták, együtt a sorszámmal (lásd a 4.2.2. pontban), és ahol szükséges, a "D" betűt és a szükséges nyilat fel kell tüntetni:

4.7.1. vagy a megfelelő fénykibocsátó felületen;

4.7.2. vagy egy csoportban oly módon, hogy a csoportos, egybeépített vagy többcélú lámpák mindegyike egyértelműen azonosítható legyen.

4.8. E jel elemei nem lehetnek kisebb méretezésűek, mint a különböző irányelvek által az egyes jelölésekre előírt legkisebb méretek, amelyek szerint az EK-alkatrész-típusjóváhagyást megadták.

4.9. Egy EK-alkatrész-típusjóváhagyási jel példái csoportos, egybeépített vagy többcélú lámpák vonatkozásában a 3. melléklet 2. ábráján láthatók.

5. TÍPUSMÓDOSÍTÁSOK ÉS JÓVÁHAGYÁSOK KIEGÉSZÍTÉSEI

5.1. Az ezen irányelvnek megfelelően jóváhagyott típus módosításainak esetében a 70/156/EGK irányelv 5. cikkének előírásait lehet alkalmazni.

6. A GYÁRTÁS MEGFELELŐSÉGE

6.1. Általános szabályként a gyártás megfelelőségének biztosítására intézkedéseket a 70/156/EGK irányelv 10. cikkében megállapított rendelkezések szerint kell hozni.

6.2. Minden hátsó ködlámpa megfelel a 6. és 9. pontban [1] előírt fénymérési és színmérési feltételeknek. Mindazonáltal a sorozatgyártásból véletlenszerűen kiválasztott berendezés esetében a kibocsátott fény legkisebb erejére vonatkozó követelményt (a 7. bekezdésben [2] említett szabványos izzólámpával mérve), minden vonatkozó irányban a 6. pontban [3] előírt legkisebb értékek 80 %-ára kell korlátozni.

1. függelék

+++++ TIFF +++++

+++++ TIFF +++++

2. függelék:

+++++ TIFF +++++

+++++ TIFF +++++

3. függelék:

AZ EK-ALKATRÉSZ-TÍPUSJÓVÁHAGYÁSI JEL MINTÁI

+++++ TIFF +++++

1. ábra

Az EK-alkatrésztípus-jóváhagyási jelet viselő, fent ábrázolt berendezés egy hátsó ködlámpa, amelynek típusjóváhagyása Németországban történt (e1) ezen irányelv (00) alapján, az 1471. sz. alap-jóváhagyási szám szerint.

+++++ TIFF +++++

2. ábraCsoportos, egybeépített vagy többcélú lámpák egyszerűsített jelölése, amikor két vagy több lámpa ugyanannak a berendezésnek a részét képezi(A függőleges és vízszintes vonalak jelképezik a fényjelző berendezés alakját. Ezek nem képezik a típus-jóváhagyási jel részét.)A. MINTA

+++++ TIFF +++++

B. MINTA

+++++ TIFF +++++

C. MINTA

Megjegyzés:

A jóváhagyási jelek három példája, az A., B. és C. minta, egy olyan világító és fényjelző berendezés jelölésének három lehetséges változatát képviseli, amely esetében két vagy több lámpa ugyanannak a csoportos, egybeépített vagy többcélú lámpaegységnek a részét képezi. E jóváhagyási jelek azt mutatják, hogy a berendezéseket Németországban (e1) az 1712 alap-jóváhagyási számon hagyták jóvá és a következőkből áll:

egy IA. osztályú fényvisszaverőből, amelyet a 76/757/EGK irányelv 02 sz. sorozata alapján hagytak jóvá;

egy 2a. kategóriájú hátsó irányjelzőből, amelyet a 76/759/EGK irányelv 01 sz. sorozata alapján hagytak jóvá;

egy vörös színű hátsó helyzetjelző lámpából (R), amelyet a 76/758/EGK irányelv II. mellékletének 02 sz. sorozata alapján hagytak jóvá;

egy hátsó ködlámpából (F), amelyet a 77/538/EGK irányelv 00 sz. sorozata alapján hagytak jóvá;

egy hátrameneti fényszóróból (AR), amelyet a 77/539/EGK irányelv 00 sz. sorozata alapján hagytak jóvá;

egy kettős fényerejű féklámpából (S2), amelyet a 76/758/EGK irányelv II. mellékletének 02 sz. sorozata alapján hagytak jóvá;

egy hátsó rendszámtábla-megvilágító lámpából (L), amelyet a 76/760/EGK irányelv 00 sz. sorozata alapján hagytak jóvá.

II. MELLÉKLET

MŰSZAKI KÖVETELMÉNYEK

1. A műszaki követelmények az ENSZ-EGB 38. rendelete 1., 5–9. pontjában és 3. mellékletében megállapítottak, amelyek a következő okmányok egységes keretbe foglalásából állnak:

- a rendelet eredeti formájában (00) [1],

- a 38. rendelet 1. kiegészítése [2],

- a 38. rendelet 2. és 3. kiegészítése, módosításokkal együtt [3],

- a 38. rendelet 4. kiegészítése [4],

- a 38. rendelet 5. kiegészítése [5];

kivéve:

1.1. ahol hivatkozás történik a "48. rendeletre", ezt a "76/756/EGK irányelvként" kell értelmezni.

1.2. ahol hivatkozás történik a "37. rendeletre", ezt a "76/761/EGK irányelv VII. mellékleteként" kell értelmezni.

"

[1] Az ezen irányelvhez csatolt II. melléklet 1. pontjában említett okmányokban.

[2] Az ezen irányelvhez csatolt II. melléklet 1. pontjában említett okmányokban.

[3] Az ezen irányelvhez csatolt II. melléklet 1. pontjában említett okmányokban.

[1]

[2]

[3]

[4]

[5] TRANS/WP.29/524.

--------------------------------------------------